Սեուլի բնակչությունը խուճապի չի մատնվում հնարավոր նոր կորեական պատերազմի նախաշեմին
Չնայած Կորեական թերակղզում առկա լարվածությանը, պայմանավորված Հյուսիսային Կորեայի միջուկային նկրտումներով և Միացյալ Նահանգների կանխարգելիչ հարձակման սպառնալիքներով, Հարավային Կորեայի բնակիչներից շատերը անհանգստություն չեն ցուցաբերում հնարավոր հակամարտության թեժացման առումով:
Չնայած Կորեական թերակղզին կանգնած է պատերազմի նախաշեմին՝ Սեուլի բնակչությունն ապրում է իր առօրյայով: «Վախ կա իհարկե, պատերազմի մասին խոսելիս, քանի որ ես այն սերնդից եմ, որը չի տեսել պատերազմ: Բայց չունեմ վախի զգացում»,- ասում է Սեուլի բնակիչ Օհը: Իրավիճակը լարվել է, երբ Հյուսիսային Կորեան ձեռնարկել է միջուկային և բալիստիկ հրթիռների մի շարք փորձարկումներ՝ նպատակ ունենալով հասցնել դրանց խոցելիությունը մինչև ամերիկյան մայրցամաք: Ի պատասխան ամերիկյան կողմը մոտեցրել է իր նավատորմը՝ սպառնալով կանխիչ գործողություններ իրականացնել: Նախագահ Դոնալդ Թրամփն ասել է, որ Հյուսիսային Կորեան կունենա խնդիրներ, իսկ վերջինս բռնակալ վարչակարգը սպառնացել է, որ կդիմադրի միջուկային և այլ տեսակի զենքերով, որոնք կթիրախավորեն Հարավային Կորեան և Ամերիկա մայրցամաքը: Սակայն այս իրադրությունը որևէ խուճափ չի առաջացրել Սեուլում: Շատերն այստեղ այս ամենը դիտարկում են որպես հերթական քաղաքական խաղ: Ոմանք էլ կարծում են, որ սա ԱՄՆ-ի նորընտիր նախագահի ուժի ցուցադրման դրսևորում է: «Ամեն անգամ, երբ ԱՄՆ-ում ընտրվում է նոր նախագահ, մեզ մոտ սկսում է նման մի ճգնաժամ, որին մենք սովոր ենք արդեն»,- ասում է Սեուլի բնակիչ Բայեկը: Հարավային Կորեայի քաղաքացիները հույս ունեն, որ կողմերը խոհեմություն կցուցաբերեն և կպահպանեն խաղաղությունը՝ խուսափելով անիմաստ պատերազմից: